Tokuma Shoten, Japan Airlines,
Rețeaua Niponă de Televiziune și Studio Ghibli prezintă:
Da?
Porco Rosso, cei din Mamma Aiuto s-au pus în mișcare.
Mamma Aiuto? Nu lucrez ieftin, să știi.
Atacă o navă din Veneția. Vor salariile de la o mină.
Asta e tot?
Nu...
Au la bord un grup de eleve în excursie.
Asta te costă.
Plătim gras.
Plus o primă.
Opriți-vă!
Opriți-vă sau vă scufundăm!
Pirați!
Nu orice pirați. Pirați aerieni!
E timpul să-i fac o revizie.
Sunteți infractori?
Da.
Și suntem ostatice?
Întocmai!
Sunteți pirați aerieni?
Isteață fată!
Un craniu!
- Și bine desenat. - Hai, dați-i zor!
Sunt 15.
Le luăm pe toate?
Nu putem lăsa pe nimeni în urmă.
Prea târziu!
Au luat și fetele, și banii.
Adu-le înapoi!
Au luat-o încolo.
Nu, nu încolo!
Știu ce pun la cale calicii ăia.
Vor schimba cursul spre cea mai apropiată insulă
de îndată ce nu vor mai fi zăriți.
Nu pot irosi combustibilul.
Hopa!
Haide!
Nu prea am timp.
V-am prins!
Ce? E doar un grup de turiști.
Ia uite, un porc! Un porc!
Purcelule! Ce simpatic e!
Aveți grijă să nu vă prindă pirații!
Ce tare e!
Tăceți odată!
Zburăm.
Stai să văd!
Încetați!
Faceți liniște, nu se-aude?
Fă ceva!
Tu ai zis să le luăm pe toate.
O secundă doar. N-am voie să vă las.
E frumos. Uite!
Un avion roșu.
Unde?
- Unde? - L-am văzut, nu?
Până aici v-a fost!
Uite-l că vine!
- E Porco Rosso! - Nu văd.
Vai, nu!
S-a oprit.
Ne prăbușim!
Nu, mai avem un motor.
Ce faci? Trage în el și doboară-l!
Avionul roșu e tare!
Ai ratat.
Mesaj de la purcel: „V-am învins. Faceți ce vă zic.”
Taci!
Uite-l că vine. Capul jos!
Unde s-a dus?
Se ascunde.
Ne-am prăbușit!
Ne vom scufunda!
Ba nu. Ăsta e hidroavion.
Terminați!
Stați! Sunteți ostatice!
Nicio grijă. Suntem în echipa de înot.
Nu asta vreau să spun!
Alt mesaj!
„Puteți păstra jumătate din bani. Dați-mi restul și copiii.”
Sau vă omor pe toți.
Asta e!
Jumătate din bani?
Taci! Haide, porcule. Să ne răfuim!
Mănâncă plumb!
S-a blocat!
Pa!
Adio!
Ne-a lăsat bani pentru reparații.
Nu fi tont!
Faceți liniște!
Nu trageți de aia, c-o rupeți!
Nu vă apropiați de elice!
Vreți pipi? Faceți acolo!
Cei din Mamma Aiuto nu pot veni diseară.
Și porcul ăla jegos, vânător de recompense, e un erou.
Dar tânărul e american, nu-i așa?
Pirații aerieni din Adriatică, să ceară ajutorul unui yankeu!
Bunică-sa avea origini italiene.
Și-l va elimina pe Porco pentru noi.
Dar 10% e scandalos!
Frumos!
A venit.
Cu râtul pe sus, ca de obicei.
Domnule Porco Rosso? Sunt de la The Neptune.
Am auzit că i-ați scos din joc pe Mamma Aiuto.
Credeți că asta va afecta recompensele de anul acesta?
Lasă-mă jos!
Ascultați muzica!
E o femeie grozavă!
Până și piloții americani o știu pe doamna Gina de la hotelul Adriano.
De asta ne lăsăm ciorovăielile afară.
Ăla din față e al tău, Curtis?
Șarpele cu clopoței. Câștigător de faimă și avere.
Ai luat Cupa Schneider doi ani la rând.
E neînvins și în luptele aeriene.
Dar înțeleg că și Porco Rosso e destul de faimos.
Ai grijă și te păzește de pirații ăia, puștiule.
Sunt sărăntoci, de doi bani și jegoși. Le-ar prinde bine o baie.
Adevărat.
Pe cine faci tu jegoși, porcule?
Ce adunare distinsă! Pesemne puneți ceva la cale, băieți.
Ca de obicei.
Mă bucur întotdeauna să vă văd, dar aici nu vă războiți, da?
Știm, Gina. Nu lucrăm niciodată la mai puțin de 50 de kilometri de-aici.
Și cu porcul suntem amabili.
Așa vă vreau!
La revedere.
Porco, spune-ne o poveste de război.
Când om mai fi singuri.
Americanul ăla e tare haios.
S-a uitat la mine și mi-a cerut mâna.
I-am zis că am pierdut deja trei soți piloți.
Unul în luptă, altul în Atlantic. Al treilea a murit în Asia.
L-au găsit?
M-au sunat azi. Au găsit rămășițele în Bengal.
Trei ani am așteptat. Mi-au secat lacrimile.
Cei buni pier mereu. Pentru camarazi!
Mulțumesc, Marco. Îmi ești tot timpul alături.
Ești singurul rămas din vremurile de odinioară.
Un lucru care nu-mi place aici...
e poza aceea.
Nu te atinge de ea. E singura cu tine de când erai om.
Aș vrea să te pot elibera de blestem.
Yankeul ăla știe să zboare.
Trebuie să fie frumos să câștigi așa de mulți bani.
Rata de luna asta.
Cu asta ți-ai achitat creditul.
Ce-ar fi să ajuți oamenii cu o obligațiune Patriot?
Ți se pare că aduc a om?
Totul e gata, domnule Porco Rosso.
Iau și ceva muniții.
Străzile sunt înțesate.
Da? Poate se schimbă guvernul din nou.
O să dea o lege împotriva voastră.
Legile nu-s valabile pentru porci.
Cred și eu. Sau pentru cârtițe ca mine.
Doar muniție normală? Niciun exploziv puternic sau antiblindaj?
Nu suntem în război, puștiule.
La revedere!
Mulțumesc!
Șefu’! Care e diferența dintre război și vânătoarea de recompense?
Profitorii de război sunt ticăloși. Vânătorii de recompense sunt doar proști.
Suntem pirați aerieni. Nu facem credite la bănci.
Ce să facem?
Reparațiile au fost scumpe.
Avioane ale Federației Piraților!
De ce trebuie să zburăm cu ratații ăia?
Doar porcu-i de vină.
Mamma Aiuto ăia n-au bani nici de vopsea?
Arată jalnic.
Se pare că sunt toți aici.
Auzi, americanul n-a sosit încă?
E sus, în soare.
Fix unde se cuvine să fie.
Țintă detectată: Regina Mediteraneeană.
Atacăm o navă atât de mare?
De-aia ne-am adunat toți.
Avem probleme la motor. Luați-o înainte. Vă acoperim noi.
Asta-i o manevră murdară! Ne ținem de plan!
Atunci împărțim cheltuielile de reparații!
Lașule! Ne plătim singuri reparațiile, cum facem mereu.
S-a defectat motorul!
Am stabilit dinainte!
Toată lumea, țineți-vă gura!
Atenție! Suntem atacați de pirați aerieni!
Nu e nevoie să vă alarmați.
Avem două avioane de luptă moderne.
Acum vi-i vom prezenta pe piloți.
Armăsarul Negru, Signor Valleta!
Și Lupul Tibrului, Signor Visconti!
- Au adus întăriri! - Nu așa era înțelegerea!
Ce debandadă...
Dă-te de lângă mine, Curtis!
Bun așa, să-i dăm drumul!
Asta nu-i a bună.
Cred că trebuie să plec la Milano.
Ambii piloți au fost doborâți, dar au reușit să se parașuteze.
Federația Piraților a prădat nava și a lăsat acest mesaj.
Urmezi tu!
Vino să ne prinzi, porcule!
Repetăm...
Urmezi tu! Vino să ne prinzi, porcule!
Sigur că da, netoților.
Mă tem că-s în vacanță.
Cearșafuri albe, femei frumoase.
Du-mă la Milano, motorașule!
Urâtă vreme, nu-mi place! O să trebuiască să zbor jos.
Hai, că poți!
Așa, bravo, fetițo!
Porcule!
E care pe care!
Nu acum! O să le zic tuturor c-ai fugit.
Pe mai târziu, americanule!
Mi-am pierdut camuflajul!
Te-am terminat!
Ba nu. Mi-a cedat motorul.
Da! Acum voi ajunge și eu faimos!
Nu mă pot întoarce cu mâna goală. N-o să mă creadă fără dovezi.
Iată!
Roșul ăla stupid. Nu încape îndoială.
O amintire pentru mama din Alabama.
Repede, vă rog.
Doamnă Gina!
E la telefon. E teafăr. E în viață.
Folosiți telefonul de la recepție.
Marco? Ești teafăr? Tocmai plecam să te caut.
Bun.
Am slăbit. Două nopți pe o insulă pustie.
Duc avionul la Milano pentru reparații.
Dacă vine yankeul, spune-i că ne vom revedea.
Ascultă! Nu-s mesagera ta!
Îmi fac griji pentru voi, piloții, dar mă tratați de parcă-s mobilă.
Marco, ai să sfârșești urât. N-o să vin la funeraliile tale.
Porcii trebuie să zboare.
Idiotule!
Mă gândeam eu c-o s-apari astă-seară.
Am nevoie de ajutor.
Arată destul de rău.
De ce nu-ți iei un avion nou?
Îmi place ăsta.
Înțeleg ce simți.
Atenție! Îl bag cu spatele.
Cine-i scumpetea?
Nepoată-mea din State.
Hai, dă-i!
Ce avion frumos, bunicule! Are linii frumoase.
Nu se mai fac așa în zilele noastre.
Nu se vede.
Chiar ți-e nepoată?
Ia-ți gândul!
Fio, încuie tu.
Bine.
O să mă bat cu Curtis. Îmi mai trebuie 15 noduri.
Curtis? N-am mai auzit de mult de el.
Ei bine?
Unde-ai găsit un Folgore?
Nu mă-ntreba.
Avionul pe care l-a învins Curtis în 1927 pentru Cupa Schneider avea motorul ăsta.
Dar n-a fost vina motorului. Mecanicul era idiot.
Abia aștept!
Nu-l dichisi prea tare. Nu e vorba de-o cursă.
Mie-mi zici? Nu-i nevoie să mă convingi.
Mă jupoi de bani.
În zilele astea banii nu valorează nici cât hârtia pe care-s tipăriți.
Golește-ți buzunarele. Ăștia-s pentru elice, vopsea...
Ăștia-s pentru cazare și masă.
Stai aici. Te cazez ieftin.
Unde-ți sunt fiii? Sunt bine?
Sunt plecați după muncă.
Și cine face proiectul?
Fio.
Fio?
Fetița aia?
E mică, dar are un lucru pe care fiii mei nu-l au.
Te cunosc de mult, dar cred că o să încerc în altă parte.
Așteaptă!
E din cauză că-s fată? Sau fiindcă sunt mică?
Și una, și alta.
Bine, înțeleg.
Zi-mi, ce-i trebuie mai mult unui pilot?
Experiență?
Nu. Inspirație.
Mă bucur că n-ai zis „experiență”.
Bunicul zice că pilotezi de la o vârstă fragedă.
Ai fost bun de la început.
Asta era în 1910. Aveam 17 ani.
Și eu tot 17 am!
Sunt fată, n-am ce face, dar avem schițele tale vechi.
Dacă nu ies bine, nu dai niciun ban.
Da, bunicule?
O să se descurce.
La 12 ani refăceam motoare.
Culcă-te și gândește-te!
Ai apă caldă la duș, prosoape pe raft. Micul dejun, la șapte. Noapte bună!
Ești strâmtorat, dar suntem prieteni. Îți împrumut eu restul.
Bună dimineața! Ai dormit bine?
Ai lucrat toată noaptea?
E doar o idee.
Același plan al aripii, cu altă secțiune transversală.
Asta ar trebui să ne ofere cinci noduri.
Planurile originale sunt fantastice!
Aripile vechi erau monococe.
N-am mai văzut ceva asemănător.
Cine a proiectat aripa asta înțelegea bine lemnul.
Sunt foarte impresionată!
Au construit doar una. Au zis că e prea periculoasă pentru zbor.
Am găsit-o într-un depozit.
Ce noroc!
Cu săgeata asta a aripii, mă mir că poți să obții portanța.
Decolările și aterizările sunt dificile. Nimeni nu se poate atinge de ea în aer.
Mai înclină aripile cu jumătate de grad.
În rest e bine.
Deci îmi dai voie să-l fac? Mulțumesc! N-ai să regreți!
Dar cu o condiție.
Nu lucra toată noaptea. Ai nevoie de somn ca să lucrezi bine.
Și ca să arăți bine.
De acord!
Am fost așa emoționată azi-noapte, că n-am putut să adorm.
Să-ți spun drept, m-am temut că nu o să mă lași să-l fac.
Sunt așa fericită! Pun de cafea.
Sper că nu o să-l și construiască.
Nepoată-mea Monica face schițele, soția nepotului finisează...
Fiicele vărului meu, Sophia, Laura, Constance și Valentina.
Giliola, sora lui Fio. Sandra, vară-sa. Marietta, te-ai făcut frumoasă foc!
Soțiile fiilor mei, Maria, Tina, Anna, și sora ei, Miletta.
- Porcelino! - Bunico!
Încă n-au venit îngerii să te ia?
Te-ai făcut bărbat în toată firea!
Și voi lucrați aici?
Ca să le cumpărăm lucruri strănepoților.
Nici măcar un bărbat!
Toate-ți sunt rude?
Da. Aici nu e altceva de lucru. Toți bărbații sunt plecați la muncă.
Criza asta...
Nicio grijă. Sunt femei rezistente și muncesc pe brânci.
Nu facem clătite aici...
Tatăl nostru care ești în Ceruri,
Îți mulțumim c-ai dat pâine și muncă firmei noastre aproape falite.
Iartă-ne că folosim mâini de femeie ca să construim un avion de vânătoare.
Amin!
Să mâncăm și de lucru să ne apucăm!
Îl auzi? Sună perfect!
Ce zici de rotațiile astea pe minut?
Ai grijă să nu faci praf șopronul!
Curtis nu are nicio șansă!
Da, e bună ideea.
Deci pot trece la lucru?
O să mai coste mulți bani.
Am depășit deja cu mult bugetul. Întreabă-l pe sponsorul nostru.
Porco...
Nu te uita așa la mine. Fă ce vrei.
Super! Anunț atelierul și ne apucăm de treabă.
Porco, te iubesc!
Pot s-aștept trei luni.
Poate mă fac pirat.
E fată bună, nu?
Ia-ți gândul!
Ăsta e ultimul lucru la care mi-e gândul.
Deci ai ajuns comandant de escadrilă.
De ce te-ai întors?
Merg unde vreau, Ferrari.
Autorităților nu le place treaba asta. Ai observat că ești urmărit?
Da.
Vor să te aresteze
pentru trădare, intrare ilegală, decadență,
pornografie și pentru faptul că ești un porc leneș.
Nu e nimic de râs!
Vor să-ți confiște și avionul.
E o porcărie de film.
Întoarce-te în forțele aeriene, Marco. Încă aș putea să te bag.
Mai bine porc decât fascist.
Aventurierii singuratici sunt terminați.
Ca să zbori acum trebuie să te plătească un guvern sau o linie aeriană.
Nu zbor decât pentru mine.
Oriunde-ai zbura, tot porc rămâi.
Mersi, Ferrari. Salută-i pe băieți.
E bun filmul.
Păzește-ți pielea. N-au să se complice să te judece.
La revedere, prietene.
Vii cu mine?
Ai apărut la țanc.
L-am împrumutat ca să duc avionul la lac pentru testele de mâine.
Nu facem teste. Nu am timp.
Nu fi prost! N-am să livrez un avion netestat.
Îl demontăm și-l ducem la lac într-o singură zi.
Am zis că n-am timp. Uită-te și tu în spate.
Poliția secretă fascistă.
Te-au urmărit.
Pe mine? De ce?
Pentru că mă urmăresc pe mine. Și tu îmi repari avionul.
Porco, ești spion?
Eu, spion?
Sunt prea leneș ca să fiu spion.
Dar ai fost erou de război.
De ce să urmărească un nevinovat?
La asta mă gândeam și eu.
Hopa! Nu-i bine pe-aici.
Nu pari să nu fi făcut nimic.
E timpul să ne apucăm de treabă.
E gata de zbor!
Sunt doi oameni în spate și trei în față.
Ce palpitant!
Potolește-te, bunico!
Pe curând!
Ce faci?
Vin cu tine. Lasă-mă cinci minute.
Ce tot spui acolo? Nu fi proastă!
Nu striga!
Fio, ascultă-mă.
Ești o femeie respectabilă. Și nu ești căsătorită.
Ține ăsta.
Mulțumesc. Tocmai am terminat ăsta.
Perfect!
Vrei să-l ții?
Uite ce e, sunt vânător de recompense. Nu ofer servicii turistice.
Vreau să-mi iasă bine prima lucrare. Pot să-i fac reglaje din mers.
O să decolez de pe canal.
Nici nu știu dacă se înalță.
Iată un motiv în plus să mă iei. Îți trebuie un mecanic contra lui Curtis.
Sunt bărbat. Vom fi singuri pe o insulă pustie.
Excelent! Ador campingul!
Nu asta voiam să spun.
Ia-o cu tine. Dacă nu-l bați pe Curtis, nu ne plătești.
Dacă nu ne plătești, dăm faliment.
Ești bunicul ei!
Te scutesc de salariul ei și-ți dau și un tub acustic.
O să pună un preț pe capul ei.
Nu. Îți voi fi ostatică.
Spunem poliției că ne-ai forțat să te ajutăm. Asta va fi scuza noastră.
Te rog, ia-mă cu tine! O să mă fac utilă.
Scoate mitraliera din dreapta.
Nu-mi pasă cât de mic ți-e fundul, locul e foarte strâmt.
Bine! Am șoldurile mai mari decât par. Așteaptă puțin.
Mai bine plecăm până nu vrea și bunica să vină.
Tare idee!
Bunico, repede!
Fără suvenire, te rog.
Contact!
Deschideți!
Dați-i drumul!
Răpitorule! Plătește-ne banii care ni se cuvin!
Cum e direcția, Porco?
Neastâmpărată, ca tine. Abia pot să o controlez.
Oprește și o repar.
Nu e timp. Trebuie să-l înalț.
Apa zici că-i clei!
O barjă în față!
Haide!
Hai, puiule!
Flapsurile sunt în apă. Folosește voleții.
- Voleții? - Sunt noi.
Repede!
Corect. Așa te vreau!
Superb! Ce frumoasă e lumea!
Ne urmăresc?
Nu ne urmărește.
Dar e un avion militar.
E Ferrari.
Îl cunoști?
Forțele aeriene ne așteaptă. O să ne arate un culoar de trecere.
Spune să zburăm jos spre Adriatică.
Mulțumesc, prietene!
Mulțumesc!
Te-a văzut și a semnalat: „mărgăritare înaintea porcilor”.
Splendid!
Un trandafir singur ce înflorește într-o grădină secretă.
Neobrăzatule!
E o grădină privată.
Trebuie să citești asta.
E de la Hollywood.
„Privind rolul dv. în filmul al cărui scenariu ni l-ați trimis...”
Voi fi o vedetă, cu siguranță!
Filmul se numește Floarea Adriaticii.
Frumos titlu!
Îți place? Atunci s-a aranjat.
Gina, vino cu mine la Hollywood.
Să fiu mercenar e doar un pas.
Următorul e să fiu vedetă la Hollywood.
Și-apoi?
Președinte!
Vorbesc serios.
Te voi face primă-doamnă, Gina. Nu glumesc.
Gina!
Ești visător. Apreciez asta la un bărbat.
Serios?
Dar nu pot să vin. Acum pun un rămășag.
Pun rămășag că mă va vizita cineva aici și îi voi spune că îl iubesc.
Dar nesăbuitul vine la club doar noaptea.
Niciodată nu vine pe lumină.
S-a întors nemernicul ăla.
Nesăbuitule...
A mers mai departe. Iar am pierdut.
Vrei să spui că pariezi pe nemernicul ăla?
De ce nu?
Viața de-aici e mai complicată decât la tine în țară.
E ușor să ai o idilă, dar...
Succes la Hollywood, puștiule.
„Puști”?
M-am lovit la cap când ai făcut tonoul ăla.
Doar mi-am salutat o prietenă.
Pe Gina de la hotelul Adriano?
Femeia în alb de pe terasă? Mi-a zis bunicul.
Toți piloții din Adriatică sunt îndrăgostiți de Gina.
E cam guraliv.
Cum e? Și tu ești îndrăgostit de ea?
O să coborâm. Taci, să nu-ți muști limba!
Stai! Hei!
O fată într-un avion de vânătoare.
Unde e Porco?
Discută politică cu tata.
Nu doar guvernul provizoriu, ci și regaliștii
vor să se ralieze la Federația Piraților.
Nu mai sunt bani pentru urmărirea piraților.
- Poftim! - Mulțumesc.
Atâtea discuții despre o criză...
Ar trebui să-ți vinzi serviciile undeva.
Un pilot bun poate să facă bani frumoși.
Ai o țigară?
Curtis se va întoarce în State curând.
Noi ar trebui să plecăm în America.
S-a zis cu distracția și libertatea din Adriatică.
Ăla e Byron?
Nu, sunt eu. Salutare!
Porco, e cumplit!
Carburantul e de trei ori mai scump decât în Italia.
Mai scutiți-ne!
Aici nu „botezăm” carburantul. Ce proaste-s fetele!
Nu vrei să-i explici?
Plătește-l, Fio.
Apoi îndeasă-ți dosul imens pe strapontină.
Plecăm.
Carburantul ți-l adaug la notă.
Nu ne-a tras în piept. Trebuie să faci compromisuri.
E o zonă frumoasă, dar toată lumea e lefteră.
Uite insula.
E superbă!
Grozavă ascunzătoare!
Mi-a amorțit fundul!
Uitați-vă la voi, idioților.
Șefule! L-am prins!
Ai grijă pe cine calci!
La o parte!
Te-am așteptat, porcule.
Știam c-ai să vii.
Avem de încheiat niște socoteli.
Ia te uită! A adus o fată!
E frumușică.
Taci! Și ce dacă? Jumătate de lume e compusă din femei.
Nu e o fată oarecare. E proiectantul-șef al lui Piccolo.
Bucățica asta frumoasă?
Ești sigur?
Avionul meu e mult mai bun decât înainte. E tânără, dar pricepută.
Serios, Porco?
Nu spun minciuni despre avioane.
Mă însoțește ca să fie sigură că o să plătesc nota.
Și tu ești dator? Așa-ți trebuie!
Bușiți avionul atât de rău, încât să nu rămână decât cu creditul.
Vreți să distrugeți avionul făcut de mine?
Un avion atât de frumos?
E o poveste lungă, domnișoară.
- Cred și eu. - Păi, știi...
Și vă spuneți piloți?
Unde-mi sunt încălțările?
Am crescut cu povești despre piloții de hidroavioane.
Bunicul spunea mereu că oameni mai faini nu găsești nicăieri.
Au sufletul curat, spălat de mare și cer.
Sunt mai viteji ca marinarii...
și mai falnici ca piloții obișnuiți.
Așa e. Așa suntem noi, piloții de hidroavioane.
Nu banii sau femeile sunt lucrul lor cel mai de preț, ci onoarea.
Da!
Așa e, domnișoară!
Ura pentru piloții de hidroavioane!
Joacă-i pe degete!
Bine. Nu luăm topoarele ca să distrugem avionul făcut de tine.
Dar onoarea nu ne lasă nici să renunțăm!
Tocați-l mărunt pe porc!
Da! Să-l facem hamburger!
Nu fi așa încăpățânat!
Nu înțelegi. N-ai niciun pic de rușine?
Aveți nevoie de american să vă salveze?
Pe mamele voastre le-ar apuca plânsul. Și v-ar spune să vă spălați.
Porco s-a întors ca să-l înfrunte pe Curtis...
pentru onoarea piloților de hidroavioane ai Adriaticii!
Un om fără onoare sau scrupule e un nimeni. Luptați drept!
Mereu am zis să nu-l tocmim pe Curtis.
Nu mai încerca s-o dai cotită.
Ce facem, șefule?
Are și ea dreptate.
Ne-am putea face de râs. Să stăm de vorbă cu Curtis?
Îl punem să lupte din nou cu porcul?
Dar contractul a expirat.
E stânjenitor.
E Curtis!
V-am auzit! Nu fug și nu mă ascund!
Ce idiot a croit drum pe-acolo?
Ține-mi astea.
Deci vrei o revanșă?
Dar am câștigat o dată. Nu-s mercenarul nimănui acum.
Atunci ce vrei?
Frumoaso...
Te măriți cu mine dacă înving?
Vorbesc serios.
Bine. Dar, dacă învinge Porco, îi plătești toate facturile.
Stai, Fio!
Nu te amesteca!
Vorbește acum sau ține-ți gura, Fio.
Depinde de el.
Sunt o grămadă de bani.
E pomană curată.
Da sau ba?
Lupt bucuros pentru femeia pe care o iubesc.
Perfect!
Atenție, toată lumea! Îmi place spiritul fetei ăsteia.
Mamma Aiuto va sponsoriza lupta.
Contați și pe Federație.
Pe curând, domnișoară Fio!
Cretini...
Nu uita să vii, porcule!
Tăceți și plecați de-aici!
Pe curând!
Uite în ce m-ai băgat.
Nu te înfuria.
Știu c-a fost o prostie.
Fio?
Trebuie totuși să-ți mulțumesc.
Mi-ai obținut o șansă.
Mulțumesc!
Pesemne soarta a vrut să fim o echipă.
Deci suntem parteneri?
Șansele mele sunt de 50%.
Cred în tine.
Urăsc cuvântul ăsta, dar sună altfel rostit de tine.
Ce ai pățit? Nu te simți bine?
Fio!
Nu am nimic.
Inima mi-a luat-o la galop de mi-am pierdut suflul.
M-am speriat rău.
Mi s-au înmuiat genunchii.
Ascultă...
Intru să înot.
Porco, am dat-o în bară!
Cum așa?
N-am umflat nota!
Am dat-o în bară!
Ai dreptate!
Porco?
Ce?
N-ai somn?
Aș fi jurat...
Sau am visat?
Culcă-te la loc. Mâine plecăm devreme.
Porco?
De ce te-ai transformat în porc?
E lungă povestea.
Tata era în aceeași unitate cu locotenentul Marco Paggot.
Îmi plăcea povestea despre cum a sărit de pe o stâncă
pentru a salva un pilot inamic.
Porco! Să te sărut?
Ca prințesa care a transformat broscoiul la loc în prinț?
Nu fi prostuță! Păstrează-te pentru cineva deosebit.
Poate nu-s eu aleasa.
Ești fată bună.
Mă faci să cred că omenirea nu s-a dus încă de râpă.
Fii bună acum și culcă-te.
Dacă-mi spui o poveste, o să adorm.
O poveste?
Ia să vedem...
Era ultima vară a războiului.
Patrulam ca de obicei pe Adriatică, îndreptându-ne spre Istria.
Berlini mi-era ajutor.
Un prieten vechi, care se însurase cu două zile înainte.
I-am fost cavaler de onoare la nuntă.
Dar n-am primit permisie și ne-am întors direct la bază.
Avioanele picau ca muștele, și ale noastre, și ale lor.
Aveam trei după mine.
Nu-mi vedeam capul de treabă.
Apoi am rămas singurul din tabăra noastră.
Inamicii nu conteneau să vină.
Li se citea sânge în ochi.
Eram amorțit, nu vedeam. Mă consideram ca și mort.
Deodată...
totul s-a albit în jurul meu.
S-a albit?
Era ca o lumină pură.
Dar o lumină atât de ciudată, încât n-am observat că eram într-un nor.
Nici manșa nu mai aveam putere să o țin.
Dar avionul zbura singur.
O lume deasupra norilor?
Da.
Și o liniște mormântală. Cerul era atât de frumos...
cu o dâră lungă de condens pe care nu o cuprindeai cu vederea.
Berlini, te simți bine?
Berlini, așteaptă! Unde te duci?
Berlini, oprește-te! Cum rămâne cu Gina?
Merg eu în loc!
Când mi-am revenit, eram singur, zburând deasupra valurilor.
Cerul nu era pregătit pentru tine.
Cred că Dumnezeu îmi spunea să zbor singur pentru totdeauna.
Nu, Porco. Tu ești bun.
Toți cei buni sunt morți.
Și poate că am văzut iadul.
Gata povestea. Culcă-te.
Ăia de la fier vechi mi-au vândut muniție ruginită.
Mă bucur că ai scăpat cu viață. Te plac mult, Porco.
Noapte bună!
Plasați-vă pariurile aici!
Dacă sunteți bărbați, puneți banii jos și lăsați vorba!
Ai zice că e carnaval.
Toți sunt pirați aerieni?
Scursura Mediteranei. Gangsteri, pirați, traficanți...
spioni, polițiști sub acoperire și câțiva inși respectabili.
Cu ocazia asta o să ajung și mai celebru.
Mai sunt zece minute până la start!
Confruntarea dintre Porco Rosso și Donald Curtis e pe cale să-nceapă.
Nu există reguli.
Primul care fuge e laș pe vecie.
Taci! Am venit pentru o luptă aeriană, nu pentru discursuri.
Tăceți!
Deschideți gura și vă-mpușcăm!
O bombă de zece tone ar fi mai bună.
Lupta aceasta decide soarta îndrăgitei noastre domnișoare Fio Piccolo,
care nu are nevoie de prezentare.
Ați înțeles ce zic? Aclamați-o pe Fio! Aplauze!
Dați-i drumul!
Liniște! Trebuie îndeplinite niște formalități.
Ambele părți își vor plasa mizele.
- Ia loc, te rog. - Mersi.
Lasă-l jos!
Nicio plângere? Atunci dați mâna și ieșiți la zbor!
Las-o moartă. Nu mă murdăresc pe mâini.
Nu e un gest prea amical.
Mergem direct la biserică, Fio.
Nu te teme. Mama zice că te poți obișnui cu orice.
Putem să facem o poză?
Am făcut baie!
Zâmbiți!
Negrul câștigă dacă e gata în trei minute.
Poate-i punem să se întreacă în fiecare lună.
Cincisprezece secunde până la start.
Arată bestial!
Cinci secunde... Patru...
Trei...
Două...
Una... Zero!
Curtis e la înălțime.
Curtis domină până acum.
Dă-mi-l!
Hai, Porco! Înalță-te deasupra lui!
E deștept că stă jos.
E mai greu de lovit.
Stai liniștit. Am muniție din belșug.
- Un tonou. Porcul e în urma lui. - Un tonou?
Cu figura asta a ajuns Asul Adriaticii.
Fir-ar!
Acum!
- N-a tras! - I s-a blocat mitraliera?
Nu o să tragă decât în ultima clipă.
Porcul nu e un criminal.
Americanul mai are destulă muniție.
Acum! Trage!
N-a tras. Ce ți-am zis?
Dacă trage acum, îl nimerește pe american.
O să aștepte până o să poată să tragă două sau trei salve în motor.
Prostul naibii! Nu e momentul să fii cavaler.
Porco...
Ce ai?
Trage!
Ori ți s-au blocat mitralierele? Ghinionul tău!
Iată că vin!
Hai, luptă ca un porc!
Nu pe aici! Nu!
Vine încoace!
Luptați în altă parte!
Uite ce dâre de condens!
Doar o dată în viață vezi așa ceva.
E foarte emoționant!
Dacă nu se grăbește, pierde avionul.
Nu vrea să iasă din camera ei.
Mergem sau nu?
Vreau și eu să o văd.
F către Gina. Avertizează-l pe porc.
Termină cu prosteala. Vine aviația militară.
„F”? E de la Ferrari.
E timpul să plec.
Amândoi se țin tare.
Abia acum se încălzesc.
Hai, Porco!
Porc idiot!
Crezi că poți să pui mâna pe Fio?
Acum porcul e în coada lui!
Finala!
S-a blocat.
Ești terminat!
Ce?
Blocat!
Ce ai pățit, gata muniția?
S-a rupt. Fio, cu fundul ei mare!
Nu există remiză în întrecerea asta!
Ăsta nu-i film cu cowboy. Ce crezi că nimerești cu ăla?
Nemernicule!
Ce faci cu aia? Ciao, argintiule!
Porc nenorocit!
Ai ratat.
Lașule!
- Te-ai ferit! - Nu o iubești.
Taci, porcule!
Ceva nu e în regulă.
Coboară!
S-au întors.
Stai! Premiile rămân aici!
Bine, așteptați-mă!
Mănânci prea mult.
Cowboy.
În gardă!
Pocnește o vacă!
Hai, Porco!
Ridică-te, porcule!
Joci murdar!
Upercut!
Blochează!
Da!
Da! Federația poate s-accepte pariuri.
Aduceți un gong!
- Nu se poate mai repede? - Nu. S-ar încinge motorul.
Toți piloții-s nebuni.
Fio, ai văzut ce pumn i-am dat?
Te termin în runda următoare.
O să te duci la fund.
Rezistă!
O să te fac pilaf, porcule!
Hai, spilcuitule!
Ba spilcuit ești tu!
- Alergi după toate fustele. - Tu vorbești?
Pe care-o alegi, pe Fio sau pe Gina?
Poftim?
Nu te alegi decât cu una.
Gina...
Domnișoara Gina pentru tine.
Gina e îndrăgostită de tine.
Șade în grădina aceea...
și te-așteaptă...
să vii.
- Porco! - Gongul!
Începe numărătoarea!
Uită-te la el!
Aviația militară încă nu a sosit.
Încerci să mă faci la psihic?
Nu te-nțeleg.
Ăsta-i adevărul.
N-ai să pui mâna pe Fio!
Vine Gina!
Na, belea!
Primul care se ridică învinge.
La o parte!
Gina, oprește-te!
Marco, mă auzi?
Ai de gând să frângi inima altei femei?
Porco!
Mulțumesc, Porco!
A fost un fleac.
Gata, s-a terminat petrecerea. Vin forțele aeriene italiene.
Plecați toți de aici!
Veniți la club. Băuturile vor fi din partea casei.
Hai să ne cărăm de-aici!
S-a terminat.
Șefule! Grăbește-te!
Am de îndeplinit formalități.
Îl urăsc pe porc, dar pe tine te plac.
Să construiești avioane strașnice. Pa!
Mersi! Fă și tu o baie odată.
Mulțumesc, domnule Curtis.
Data viitoare nu mai pariez. Te curtez de-adevăratelea.
Te cred, dar eu m-am hotărât.
Mergi în avionul Ginei.
Nu!
Merg în avionul tău. Suntem parteneri, nu-i așa?
Gina, du-o pe fata asta înapoi în lumea normală.
Mereu faci așa. Nu e drept.
Îmi pare rău.
Plecați!
Decolează!
Vine cavaleria.
Ajută-mă să-i abat din drum.
Stai, fața ta!
Așteaptă!
Arată-mi fața!
- Ai avionul acolo. - Doar o privire!
Nu l-am revăzut pe Porco, nici după ce aviația a renunțat...
și m-am întors la Milano.
Dar eu și Gina am devenit prietene bune.
Și încă suntem prietene, după tot războiul și haosul de atunci.
Acum conduc Piccolo SRL, dar vara merg tot la hotelul Adriano.
Gina e tot mai frumoasă în fiecare an și văd multe chipuri cunoscute.
A, da! Domnul Curtis încă nu e președinte, dar ne scrie...
că-i e dor de zilele bune din acea vară din Adriatică.
Dacă Gina a câștigat rămășagul?
Ăsta e secretul nostru.
Subtitrarea: Andrei Albu